انيس منصور

انيس منصور ( المنصوره ، 18 اغسطس 1924 - القاهره، 21 اكتوبر 2011 ) كاتب و قصاص و صحفى مصرى. اشتغل فى جرانيل و مجلات كتيره ، و رأس تحرير مجلات و جرانيل زى الجيل و اخر ساعة و اكتوبر و مايو و كاريكاتير و غيرها.

نشأ فى قريه جنب المنصوره فى محافظة الدقهليه ، و بعد ما خلص مدرسته كلية الاداب فى جامعة القاهره و اخد ليسانس فى الفلسفه و اتلمذ على ايد استاذه الجامعى الفيلسوف المصرى عبد الرحمن بدوى. ما بين 1954 و 1963 اشتغل مدرس للفلسفه فى كلية الاداب فى جامعة عين شمس فى القاهره ، و فى سنة 1975 رجع تانى للتدريس فى جامعة مصر الدوليه.

انيس منصور عاش شبابه فى فتره ازدهار ثقافى مليانه كتاب و مفكرين كبار زى طه حسين و العقاد و توفيق الحكيم و سلامه موسى.

مؤلفاته 
كتابات انيس منصور متنوعه بين مقالات و دراسات و قصص و مسرحيات ، و بيغلب النقل على دراساته و بيتميز بالاسلوب الصحفى المقتضب. من اشهر مؤلفاته " فى صالون العقاد كانت لنا ايام " ، و " عاشوا فى حياتى " ، وليه فى الدراسات السياسيه مؤلفات زى " الحائط و الدموع " و " وعبد الناصر المفترى عليه والمفترى علينا " و " للتاريخ انياب و اظافر " و " الخبز و القبلات " و "أوراق على الشجر". و من قصصه مجموعات " عزيزى فلان " و " يا من كنت حبيبى " و " هى و غيرها ". ترجم ل فريدريك دورينمات و من اشهر المسرحيات اللى ترجمها له كانت مسرحيه " زيارة السيدة العجوز " اللى اتعرضت على المسرح المصرى بعنوان " الزيارة انتهت ". فى ادب الرحلات كانت له كتب ناجحه و رايجه زى " حول العالم فى ٢٠٠ يوم " و " بلاد الله لخلق الله " و " وغريب فى بلاد غريبة " و " أنت فى اليابان " و غيرها

كتب كمان مؤلفات عن مواضيع خرافيه بتعتبر منقوله من مؤلفات غربيه زى " اللى هبطوا من السماء " و " اللى عادوا الى السماء " ، و " أرواح و أشباح " ، و " لعنة الفراعنة ".

من مؤلغاته:
 عاشــوا فى حياتي
 دعوة للابتسام
 الكبار يضحكون أيضا
 اللى هبطوا من السماء
 اللى عادوا الى السماء
 زي الفل
 فى صالون العقاد كانت لنا أيام
 من أول السطر
 يا نور النبي
 انها كرة الندم
 نحن أولاد الغجر
 الوجودية
 يسقط الحائط الرابع
 كرسي على الشمال
 قالوا
 يا صبر أيوب
 يوم بيوم
 كل شيء نسبي
 أرواح وأشباح
 حول العالم فى 200 يوم
 أعجب الرحلات فى التاريخ
 لأول مرة
 هناك فرق
 اللهم اني سائح
 الحب والفلوس والموت وأنا
 كائنات فوق
 شارع التنهدات
 الرئيس قال لي وقلت أيضا
 شبابنا الحيران
 على رقاب العباد
 ولكني أتامل (مقالات)
 لعنة الفراعنة
 دعوة للابتسام
 هناك أمل
 آه لو رأيت
 تولد النجوم وتموت
 اقرأ أي شيء
 مصباح لكل انسان
 أحب وأكره
 لعل الموت ينسانا
 ثم ضاع الطريق
 لعلك تضحك
 عبد الناصر المفترى عليه والمفترى علينا
 الا فاطمة
 القلب يدق أبدا
 من نفسي
 ساعات بلا عقارب
 أوراق على شجر
 شباب شباب
 مذكرات شاب غاضب
 مذكرات شابة غاضبة
 قل لي يا أستاذ
 كتاب عن كتب
 وجع فى قلب اسرائيل
 وداعا أيها الملل
 فى تلك هؤلاء العظماء ولدوا معا
 عزيزي فلان
 الخالدون المئة
 معنى الكلام

كمان ليه اعمال دراميه اتحولت لمسلسلات تلفزيون منها:
 ومن اللى لا يحب فاطمة
 حقنة بنج
 اتنين.. اتنين
 عريس فاطمة
 غاضبون وغاضبات
 هي وغيرها
 هي وعشاقها
 العبقري
 القلب أبدا يدق
 يعود الماضي يعود

جوايز و مناصب 
انيس منصور عضو فى مجلس الشورى المصرى ، و عضو فى المجلس الاعلى للثقافه ، و عضو فى مجلس ادارة الهيئه العامة للكتاب. و اخد جوايز كتيره و اديته جامعة المنصوره الدكتوراه الفخريه ، و حصل على جايزة الفارس الدهبى من التلفزيون المصرى ، و على لقب " كاتب المقال اليومى الاول فى الاربعين سنة الاخيره ".

فى سنة 1963 فاز بجايزة الدولة التشجيعيه فى الاداب ، و فى سنة 1981 بجايزة الدوله التقديريه فى الاداب ، و فى سنة 2001 اداه المجلس الاعلى للثقافه فى مصر جايزة مبارك فى الاداب.

وفاته 
اتوفى انيس منصور فى مستشفى فى القاهره فى 21 اكتوبر 2011 و هو عنده حوالى 87 سنه بعد ماتصاب بالتهاب رئوى حاد و اتدهورت حالته الصحيه.

مصادر

شوف 
 لستة الكتاب المصريين

مواليد 1924
وفيات 2011
كتاب مصريين
صحفيين مصريين
روائيين مصريين
مصريين اخدوا جايزة الدوله التقديريه
مصريين اخدوا جايزة الدوله التشجيعيه
دقهلاويه
ناس من المنصوره
متعلمين فى جامعة القاهره